2018. gada Lielā Kristapa balva
2018. gada Lielā Kristapa balvas tika pasniegtas 2018. gada 13. novembrī kinoteātrī Splendid Palace, Rīgā. Balvas pasniedza Latvijas Kinematogrāfistu savienība labākajām 2017./2018. gada filmām divdesmit vienā kategorijā. Kinofestivāls norisinājās no 11. līdz 13. novembrim. Lielā Kristapa balvas režisors ir Mārtiņš Ķibers, bet vadītājs Egons Dombrovskis. Ceremonijas vadīšanā piedalījās arī teātra trupa "Kvadrifrons", kā arī ar vokālajiem un mūzikas priekšnesumiem uzstājās Ieva Parša, Intars Busulis, Mārtiņš Zilberts, Juris Vaivods un Raimonds Pauls. Balvas par mūža ieguldījumu latviešu kino mākslā saņēma Latvijā Ābrams Kleckins un Miks Savisko.